I NAKON 11. SEPTEMBRA - MIROVNJAK. 22/4/02 - 2002-04-22
Novinarka Glasa Amerike Carolyn Weaver predstavlja nam jednu ženu čija su se mirovnjačka uvjerenja još samo učvrstila nakon što je njen
Svake godine na Veliki Petak, uoči Uskrsa - Colleen Kelley, zajedno sa suprugom i djecom, učestvuje u pohodu Križni Put, koji u New Yorku organizira Pax Christi, Hristov Mir, katolička anti-ratna organizacija. Ove godine, pohod je imao i jedno posebno značenje za Colleen i njenog supruga, Dana Jonesa. Colleen-in jedini brat, Billy, otišao je 11. septembra na poslovni sastanak u restoran na vrhu Svjetskog Trgovinskog Centra. Kad je taj toranj bio pogodjen jednim od otetih aviona, on je svom šefu poslao poruku da je zarobljen u toj zgradi... Od tada se više nije javio. U njenoj kući je sada mala kapelica, sa fotosima i uspomenama na brata... Duboko religiozna katolkinja, Colleen Kelley, bila je pacifista i prije 11. septembra. Strava tog dana - samo ju je učvrstila u tom njenom opredjeljenju. Ona osjeća, kako kaže, da kao neko ko je izgubio nekog ko mu je bio veoma drag, može pomoći da ljudi slobodnije pitaju o tome i razmišljaju o tome... Dakle, Colleen sada svakoga dana puno radno vrijeme volontira za organizaciju Miroljubivo Sutra, organizaciju koja okuplja porodice žrtava 11. septembra. Oni su povezani sa drugim mirovnim grupama i žele da se okonča ova vojna kampanja koju Amerika predvodi protiv terorizma i traže da Sjedinjene Države plate nadoknadu za afganistanske civilne žrtve američkog bombardovanja te zemlje. ”Nemojte bombardovati u ime naših najmilijih. To može biti u ime nečijih drugih najdražih, ali nikako u ime naših najdražih“ ,uzviknuli su neki od nas i tako je stvoreno društvo: Miroljubivo Sutra, objašnjava Colleen i dodaje: Hvala ti, Bože. . Osjećam da je za mirovni pokret nedovoljno da samo kaže da je bombardovanje pogrešan čin, da je to loše... Mi treba da u javnost izadjemo sa idejom o tome - šta je to što je dobro, sa alternativom da se ideja i sprovede, naglašava Colleen i zaključuje: ”Toliko smo novca potrošili na obavještajne službe i na odbranu i to mene nije učinilo ništa sigurnijom. A niti je sačuvalo mog brata.